title: Decizia Consiliului din 28 noiembrie 2002 privind crearea unei rețele europene de protecție a personalităților

text:
Anunţ juridic important

|

32002D0956

Official Journal L 333 , 10/12/2002 P. 0001 - 0002 Ediţie specială în limba cehă Chapter 19 Volume 06 P. 66  - 67 Ediţie specială în limba estonă Chapter 19 Volume 06 P. 66  - 67 Ediţie specială în limba maghiară Chapter 19 Volume 06 P. 66  - 67 Ediţie specială în limba lituaniană Chapter 19 Volume 06 P. 66  - 67 Ediţie specială în limba letonă Chapter 19 Volume 06 P. 66  - 67 Ediţie specială în limba malteză Chapter 19 Volume 06 P. 66  - 67 Ediţie specială în limba polonă Chapter 19 Volume 06 P. 66  - 67 Ediţie specială în limba slovacă Chapter 19 Volume 06 P. 66  - 67 Ediţie specială în limba slovenă Chapter 19 Volume 06 P. 66  - 67

		20021128Decizia Consiliuluidin 28 noiembrie 2002privind crearea unei rețele europene de protecție a personalităților(2002/956/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a) și (c) și articolul 34 alineatul (2) litera (c),având în vedere inițiativa Regatului Spaniei [1],având în vedere avizul Parlamentului European [2],întrucât:(1) În afară de Recomandarea Consiliului din 6 decembrie 2001 de stabilire a unei scale comune de evaluare a amenințărilor la adresa personalităților aflate în vizită în Uniunea Europeană [3], nu există legislație, norme sau vreun manual al Uniunii care să reglementeze în general protecția personalităților, fie că este vorba de personalități naționale sau de personalități comunitare sau străine.(2) Posibilitatea unor agresiuni sau a unor atentate împotriva acestor personalități nu poate fi exclusă.(3) Protecția personalităților incumbă statului membru gazdă. Măsurile de protecție ale statului membru gazdă se bazează doar pe dispozițiile legale în vigoare în acel stat membru și pe acordurile internaționale pertinente.(4) Creșterea numărului deplasărilor efectuate des personalități în Uniunea Europeană fac necesară înființarea unei filiere oficiale de comunicare și de consultare între autoritățile naționale,DECIDE:Articolul 1(1) Se înființează o rețea europeană de protecție a personalităților, denumită în continuare "rețea".(2) Rețeaua este constituită din serviciile de poliție naționale și din alte servicii competente în materie de protecție a personalităților. Fiecare stat membru desemnează un punct de contact unic. Informațiile privind punctele de contact naționale desemnate, inclusiv modificările ulterioare, sunt transmise Secretariatului General al Consiliului, care le publică în Jurnalul Oficial.Articolul 2În sensul prezentei decizii, prin "personalitate" se înțelege orice persoană care beneficiază de un serviciu de protecție, în conformitate cu legislația internă a unui stat membru sau în temeiul normelor unei organizații sau instituții internaționale sau supranaționale.Articolul 3(1) Activitatea rețelei este promovată de statul membru care exercită președinția Consiliului.(2) Statele candidate și Europol pot desemna, de asemenea, un punct de contact care să participe la rețea.Președinția hotărăște, de la caz la caz, participarea Comisiei și a Secretariatului General al Consiliului la activitățile rețelei, astfel cum sunt menționate la articolul 4 literele (a), (b), (c) și (d).Articolul 4Rețeaua are următoarele obiective:(a) să promoveze schimbul de informații între serviciile care participă la rețea, în special în ceea ce privește:- informațiile și experiențele generale și tehnice în materie de protecție a personalităților;- informațiile privind criteriile cele mai adecvate în materie de selecție și de formare a personalului competent al serviciilor însărcinate cu protecția personalităților;(b) să promoveze dezvoltarea unui set de bune practici comune pentru activitățile operaționale întreprinse de serviciile care participă la rețea;(c) să încurajeze detașările reciproce de funcționari din serviciile care participă la rețea;(d) să permită serviciilor care participă la rețea să schimbe informații, să comunice și să elaboreze abordări comune cu privire la:- procedurile și cererile de autorizare de către statul membru gazdă a prezenței pe teritoriul său a serviciilor de protecție ale statului solicitant care însoțesc o personalitate;- metodele de acțiune comună pentru prevenirea agresiunilor și a atentatelor, inclusiv posibilitățile de mobilizare a funcționarilor și a resurselor;- protocoalele asupra priorității care trebuie acordată personalității protejate în circulația delegațiilor;- colaborarea cu serviciile competente de aplicare a legii și cu alte servicii publice;- recomandările privind mijloacele de informare în masă;(e) să favorizeze, în conformitate cu legislația internă, schimbul de informații operaționale privind aplicarea de măsuri de siguranță în cazurile în care protecția unei personalități trebuie să fie asigurată în cel puțin două state membre, fie prin intermediul punctelor de contact, fie prin contacte directe între serviciile competente, în funcție de indicațiile furnizate de punctele de contact.Articolul 5Rețeaua prezintă Consiliului un raport anual asupra evoluției activităților sale. Consiliul evaluează activitățile rețelei o dată la trei ani.Articolul 6Prezenta decizie produce efecte în ziua următoare datei adoptării sale de către Consiliu.Adoptată la Bruxelles, 28 noiembrie 2002.Pentru ConsiliuPreședinteleB. Haarder[1] JO C 42, 15.2.2002, p. 14.[2] Aviz emis la 30 mai 2002 (nepublicat în Jurnalul Oficial până la această dată).[3] JO C 356, 14.12.2001, p. 1.--------------------------------------------------


title: Decizia 2011/536/PESC a Consiliului din 12 septembrie 2011 de modificare și de prelungire a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia

text:
               13.9.2011

               RO

               Jurnalul Oficial al Uniunii Europene

               L 236/7

         DECIZIA 2011/536/PESC A CONSILIULUI
   din 12 septembrie 2011
   de modificare și de prelungire a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 15 septembrie 2008, Consiliul a adoptat Acțiunea comună 2008/736/PESC privind misiunea de monitorizare a Uniunii Europene în Georgia, EUMM Georgia (1). Respectiva acțiune comună, astfel cum a fost modificată și prelungită ulterior, a expirat la 14 septembrie 2010.

               (2)

               La 12 august 2010, Consiliul a adoptat Decizia 2010/452/PESC (2), care a prelungit EUMM Georgia cu încă 12 luni, până la 14 septembrie 2011.

               (3)

               La 28 iunie 2011, Comitetul politic și de securitate (COPS) a aprobat recomandări privind revizuirea la nivel strategic privind viitorul EUMM în Georgia.

               (4)

               EUMM Georgia ar trebui să fie prelungită din nou, de la 15 septembrie 2011 până la 14 septembrie 2012, pe baza mandatului său actual.

               (5)

               Este de asemenea necesar să se stabilească valoarea de referință financiară destinată acoperirii cheltuielilor aferente EUMM Georgia pentru perioada 15 septembrie 2011-14 septembrie 2012.

               (6)

               Misiunea se va desfășura în contextul unei situații care se poate deteriora și care ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2010/452/PESC a Consiliului se modifică după cum urmează:

               1.

               La articolul 14 alineatul (1) se adaugă următorul paragraf:
               „Valoarea de referință financiară destinată acoperirii cheltuielilor aferente misiunii în perioada 15 septembrie 2011-14 septembrie 2012 este de 23 900 000 EUR.”

               2.

               La articolul 18, al doilea paragraf se înlocuiește cu următorul text:
               „Aceasta expiră la 14 septembrie 2012.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 12 septembrie 2011.

            Pentru Consiliu

            Președintele

         M. DOWGIELEWICZ

      (1)  JO L 248, 17.9.2008, p. 26.

      (2)  JO L 213, 13.8.2010, p. 43.


title: 2010/279/PESC: Decizia 2010/279/PESC a Consiliului din 18 mai 2010 privind Misiunea de Poliție a Uniunii Europene în Afganistan (EUPOL AFGANISTAN)

text:
               19.5.2010

               RO

               Jurnalul Oficial al Uniunii Europene

               L 123/4

         DECIZIA 2010/279/PESC A CONSILIULUI
   din 18 mai 2010
   privind Misiunea de Poliție a Uniunii Europene în Afganistan (EUPOL AFGANISTAN)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 30 mai 2007, Consiliul a adoptat Acțiunea comună 2007/369/PESC (1) privind instituirea Misiunii de Poliție a Uniunii Europene în Afganistan (EUPOL AFGANISTAN). Acțiunea comună respectivă expiră la 30 mai 2010.

               (2)

               La 8 martie 2010, Comitetul politic și de securitate (COPS) a recomandat prelungirea EUPOL AFGANISTAN cu trei ani.

               (3)

               Structura de comandă și control a EUPOL AFGANISTAN ar trebui să nu aducă atingere responsabilităților contractuale ale șefului misiunii față de Comisia Europeană în ceea ce privește execuția bugetului.

               (4)

               Ar trebui activată celula de supraveghere pentru EUPOL AFGANISTAN.

               (5)

               EUPOL AFGANISTAN se va desfășura în contextul unei situații care s-ar putea deteriora și care ar putea aduce atingere obiectivelor politicii externe și de securitate comune, astfel cum sunt prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Misiunea
   (1)   Misiunea de Poliție a Uniunii Europene în Afganistan („EUPOL AFGANISTAN” sau „misiunea”), instituită prin Acțiunea comună 2007/369/PESC, se prelungește de la 31 mai 2010 până la 31 mai 2013.
   (2)   EUPOL AFGANISTAN își desfășoară activitatea în conformitate cu obiectivele prevăzute la articolul 2 și îndeplinește sarcinile prevăzute la articolul 3.
   Articolul 2
   Obiective
   EUPOL AFGANISTAN contribuie semnificativ la instituirea, sub control afgan, a unor structuri durabile și eficiente de poliție civilă, ceea ce va asigura o interacțiune corespunzătoare cu sistemul de justiție penală în sens larg, în concordanță cu activitatea de consiliere politică și de constituire a capacității instituționale desfășurată de Uniune, de statele membre și de alți actori internaționali. De asemenea, misiunea va sprijini procesul de reformă către un serviciu de poliție care să se bucure de încredere și eficient, care acționează în conformitate cu standardele internaționale, în cadrul normelor statului de drept și al respectării drepturilor omului.
   Articolul 3
   Sarcini
   (1)   În vederea îndeplinirii obiectivelor prevăzute la articolul 2, EUPOL AFGANISTAN:

               (a)

               oferă asistență guvernului afgan pentru a-și pune în aplicare într-un mod coerent strategia privind crearea de structuri durabile și eficiente de poliție civilă, în special în ceea ce privește poliția afgană în uniformă (civilă) și poliția afgană de combatere a criminalității, astfel cum este prevăzut în strategia națională a poliției;

               (b)

               îmbunătățește coeziunea și coordonarea între actorii internaționali;

               (c)

               acționează în sensul dezvoltării de strategii, concentrându-se pe elaborarea unei strategii generale comune a comunității internaționale în ceea ce privește reforma poliției și sporește cooperarea cu parteneri-cheie în reformarea și pregătirea forțelor de poliție, inclusiv cu misiunea ISAF condusă de NATO și cu misiunea NATO de pregătire, precum și cu alți participanți;

               (d)

               susține legăturile între domeniul polițienesc și cel al statului de drept în sens larg.
               Aceste sarcini vor fi dezvoltate mai departe în cadrul planului operației (OPLAN). Misiunea își îndeplinește sarcinile, printre altele, prin monitorizare, instruire, consiliere și pregătire.

         (2)   EUPOL AFGANISTAN este o misiune fără atribuții executive.
   (3)   EUPOL AFGANISTAN dispune de o celulă de proiect care să identifice și să pună în aplicare proiectele. După caz, EUPOL AFGANISTAN coordonează, facilitează și furnizează consultanță pentru proiectele puse în aplicare de state membre și state terțe sub responsabilitatea acestora, în domenii legate de misiune și în sprijinul obiectivelor acesteia.
   Articolul 4
   Structura misiunii
   (1)   Misiunea își va avea comandamentul la Kabul. Misiunea este formată din:

               (i)

               șeful misiunii și biroul său, inclusiv un agent superior de securitate a misiunii;

               (ii)

               o componentă polițienească;

               (iii)

               o componentă privind statul de drept;

               (iv)

               capacitate de pregătire;

               (v)

               sprijinul acordat misiunii;

               (vi)

               birouri pe teren în afara Kabulului;

               (vii)

               un element de sprijin la Bruxelles.

         (2)   Personalul misiunii este desfășurat la nivel central, regional și de provincie și poate coopera, după caz, cu nivelul districtual pentru executarea mandatului, având în vedere evaluarea de securitate și atunci când factorii favorizanți, cum ar fi sprijinul logistic și de securitate corespunzător, sunt prezenți. Se vor face demersuri pentru încheierea de acorduri tehnice cu ISAF și cu comandamentul regional/țările-lider ale echipei pentru reconstrucția provinciilor (PRT) pentru schimbul de informații, sprijin medical, de securitate și logistic, inclusiv cazarea asigurată de către comandamentele regionale și PRT-uri.
   (3)   De asemenea, o parte din personalul misiunii este desfășurat pentru a îmbunătăți coordonarea strategică în cadrul reformei poliției în Afganistan, după caz, și în special cu secretariatul Comitetului internațional de coordonare a poliției (IPCB) cu sediul la Kabul. Secretariatul IPCB își are sediul, după caz, în cadrul comandamentului EUPOL AFGANISTAN.
   Articolul 5
   Comandantul operației civile
   (1)   Directorul capacității civile de planificare și conducere (CPCC) este comandantul operației civile pentru EUPOL AFGANISTAN.
   (2)   Comandantul operației civile exercită comanda și controlul asupra misiunii EUPOL AFGANISTAN la nivel strategic, sub controlul politic și conducerea strategică a COPS și sub autoritatea generală a Înaltului Reprezentant al Uniunii pentru afaceri externe și politica de securitate (ÎR).
   (3)   Comandantul operației civile asigură punerea în aplicare corespunzătoare și efectivă a deciziilor Consiliului, precum și a deciziilor COPS, inclusiv prin emiterea de instrucțiuni la nivel strategic, după caz, pentru șeful misiunii.
   (4)   Toți membrii personalului detașat rămân în totalitate sub comanda autorităților naționale ale statului sau instituției UE care i-a detașat. Autoritățile naționale transferă comandantului operației civile controlul operațional (OPCON) asupra personalului, echipelor și unităților lor.
   (5)   Comandantului operației civile îi revine responsabilitatea generală pentru asigurarea îndeplinirii corespunzătoare a obligațiilor Uniunii de grijă pentru personal.
   (6)   Comandantul operației civile și Reprezentantul Special al Uniunii Europene (RSUE) se consultă după caz.
   Articolul 6
   Șeful misiunii
   (1)   Șeful misiunii își asumă responsabilitatea și exercită comanda și controlul asupra misiunii în teatrul de operații.
   (2)   Șeful misiunii exercită comanda și controlul asupra personalului, echipelor și unităților din statele contribuitoare, astfel cum au fost conferite de către comandantul operației civile împreună cu responsabilitatea asupra administrației și logisticii, inclusiv cu privire la bunurile, resursele și informațiile puse la dispoziția misiunii.
   (3)   Șeful misiunii emite instrucțiuni pentru întreg personalul misiunii, inclusiv în acest caz pentru elementul de sprijin de la Bruxelles, în vederea desfășurării eficace a misiunii EUPOL AFGANISTAN în teatrul de operații, asigurând coordonarea și gestionarea curentă a acesteia, urmând instrucțiunile la nivel strategic ale comandantului operației civile.
   (4)   Șeful misiunii este responsabil pentru execuția bugetului misiunii. În acest scop, șeful misiunii încheie un contract cu Comisia.
   (5)   Șeful misiunii este responsabil pentru controlul disciplinar asupra personalului. Asupra personalului detașat se exercită acțiuni disciplinare de către autoritatea națională sau a Uniunii corespunzătoare.
   (6)   Șeful misiunii reprezintă EUPOL AFGANISTAN în zona de operații și asigură misiunii o vizibilitate adecvată.
   (7)   Șeful misiunii acționează în coordonare, după caz, cu alți actori UE prezenți la fața locului. Fără a aduce atingere lanțului de comandă, șeful misiunii primește orientări privind politica locală din partea RSUE.
   (8)   Șeful misiunii se asigură că EUPOL AFGANISTAN acționează în strânsă legătură, coordonare și cooperare cu Guvernul Afganistanului și cu actorii internaționali relevanți, după caz, inclusiv cu misiunea ISAF condusă de NATO și cu misiunea NATO de pregătire, cu țările-lider ale PRT, cu Misiunea de asistență a Organizației Națiunilor Unite din Afganistan (UNAMA) și cu statele terțe implicate în prezent în reforma poliției în Afganistan.
   Articolul 7
   Personalul
   (1)   Efectivele și competența personalului EUPOL AFGANISTAN corespund obiectivelor prevăzute la articolul 2, sarcinilor prevăzute la articolul 3 și structurii misiunii prevăzute la articolul 4.
   (2)   EUPOL AFGANISTAN este formată în principal din personal detașat de statele membre sau instituțiile UE.
   (3)   Fiecare stat membru sau instituție UE suportă cheltuielile corespunzătoare fiecărei persoane detașate de acesta/aceasta, inclusiv cheltuieli de călătorie înspre și dinspre locul de desfășurare, salarii, asigurări medicale și indemnizații, altele decât diurnele și sporurile pentru condiții dificile de lucru și de risc.
   (4)   EUPOL AFGANISTAN poate recruta de asemenea personal civil internațional și personal local, după caz, pe bază de contract, în cazul în care funcțiile necesare nu sunt asigurate de personalul detașat de statele membre. În mod excepțional, în cazuri justificate corespunzător, și anume în care nu sunt disponibile candidaturi adecvate din statele membre, pot fi recrutați, după caz, pe bază de contract, resortisanți ai unor state terțe participante.
   (5)   Toți membrii personalului își îndeplinesc sarcinile și acționează în interesul misiunii. Toți membrii personalului respectă principiile de securitate și standardele minime instituite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (2).
   Articolul 8
   Statutul personalului EUPOL AFGANISTAN
   (1)   Statutul personalului EUPOL AFGANISTAN din Afganistan, inclusiv, după caz, privilegiile, imunitățile și alte garanții necesare îndeplinirii și bunei desfășurări a EUPOL AFGANISTAN, sunt stabilite printr-un acord care urmează să fie încheiat în conformitate cu articolul 37 din tratat.
   (2)   Statul sau instituția UE care a detașat un membru al personalului răspunde de soluționarea oricăror plângeri legate de detașarea, formulate de membrul personalului sau referitoare la acesta. Statul sau instituția UE în cauză răspunde de inițierea oricărei acțiuni în justiție împotriva persoanei detașate.
   (3)   Condițiile de angajare, precum și drepturile și obligațiile personalului civil internațional și local se stabilesc prin contracte încheiate între șeful misiunii și membrii personalului.
   Articolul 9
   Lanțul de comandă
   (1)   EUPOL AFGANISTAN are un lanț de comandă unificat, în calitate de operație de gestionare a crizei.
   (2)   Sub autoritatea Consiliului și a ÎR, COPS exercită controlul politic și conducerea strategică asupra EUPOL AFGANISTAN.
   (3)   Comandantul operației civile, sub controlul politic și conducerea strategică a COPS și sub autoritatea generală a ÎR, este comandantul EUPOL AFGANISTAN la nivel strategic și, în această calitate, emite instrucțiuni pentru șeful misiunii și îi oferă acestuia consultanță și asistență tehnică.
   (4)   Comandantul operației civile raportează Consiliului prin intermediul ÎR.
   (5)   Șeful misiunii exercită comanda și controlul asupra EUPOL AFGANISTAN în teatrul de operații și răspunde direct în fața comandantului operației civile.
   Articolul 10
   Controlul politic și conducerea strategică
   (1)   Sub autoritatea Consiliului și a ÎR, COPS exercită controlul politic și conducerea strategică a misiunii. Consiliul autorizează COPS să adopte deciziile relevante în acest scop, în conformitate cu articolul 38 al treilea paragraf din tratat. Această autorizare include competența de a numi șeful misiunii, la propunerea ÎR, și de a modifica atât CONOPS, cât și OPLAN. Competențele decizionale cu privire la obiectivele și încheierea misiunii rămân în continuare ale Consiliului.
   (2)   COPS raportează periodic Consiliului.
   (3)   COPS primește periodic și după caz rapoarte din partea comandantului operației civile și din partea șefului misiunii, cu privire la aspecte care țin de domeniile lor respective de competență.
   Articolul 11
   Securitate
   (1)   În colaborare cu Biroul de securitate al Consiliului, comandantul operației civile oferă șefului misiunii îndrumări cu privire la planificarea măsurilor de securitate și asigură punerea în aplicare corespunzătoare și eficace a acestora pentru EUPOL AFGANISTAN, în conformitate cu articolele 5 și 9.
   (2)   Șeful misiunii este responsabil pentru securitatea operației și pentru asigurarea respectării cerințelor minime de securitate aplicabile operației, în conformitate cu politica Uniunii privind securitatea personalului desfășurat în afara Uniunii cu atribuții operaționale în temeiul titlului V din tratat, și documentele conexe.
   (3)   Șeful misiunii este asistat de un ofițer superior pentru securitatea misiunii (SMSO), care raportează șefului misiunii și menține, de asemenea, o strânsă relație cu Biroul de securitate al Consiliului.
   (4)   Șeful misiunii numește ofițeri de securitate pentru sediile provinciale și regionale ale misiunii, care sunt responsabili, sub autoritatea SMSO, de gestionarea curentă a tuturor aspectelor legate de securitate din cadrul componentelor respective ale misiunii.
   (5)   Personalul EUPOL AFGANISTAN primește o instruire obligatorie în domeniul securității înainte de a-și începe exercitarea atribuțiilor, în conformitate cu OPLAN. De asemenea, acesta urmează periodic, în teatrul de operații, instruiri organizate de SMSO.
   Articolul 12
   Participarea statelor terțe
   (1)   Fără a aduce atingere autonomiei decizionale a Uniunii și cadrului său instituțional unic, statele candidate și alte state terțe pot fi invitate să contribuie la EUPOL AFGANISTAN, cu condiția să își acopere cheltuielile care decurg din detașarea de către acestea de experți în materie de poliție și/sau de personal civil, inclusiv salariile, indemnizațiile, asigurările de sănătate, asigurările pentru risc deosebit și cheltuielile de deplasare către și din Afganistan, precum și să contribuie în mod corespunzător la cheltuielile de funcționare a EUPOL AFGANISTAN.
   (2)   Consiliul autorizează COPS să ia deciziile relevante privind acceptarea contribuțiilor propuse.
   (3)   Statele terțe care aduc contribuții la EUPOL AFGANISTAN au aceleași drepturi și obligații în ceea ce privește gestionarea curentă a operației ca și statele membre participante la operație.
   (4)   COPS ia măsurile corespunzătoare privind mecanismele de participare și, în cazul în care acest lucru este necesar, prezintă o propunere Consiliului, inclusiv cu privire la o posibilă participare financiară sau la o contribuție în natură a statelor terțe.
   (5)   Mecanismele detaliate privind participarea statelor terțe fac obiectul unor acorduri, în conformitate cu articolul 37 din tratat, precum și al unor acorduri tehnice suplimentare, dacă este cazul. În cazul în care între Uniune și un stat terț s-a încheiat un acord de stabilire a cadrului de participare a statului terț în cauză la operațiile UE de gestionare a crizei, dispozițiile acordului respectiv se aplică în contextul prezentei operații.
   Articolul 13
   Dispoziții financiare
   (1)   Suma de referință financiară destinată acoperirii cheltuielilor aferente EUPOL AFGANISTAN până la 31 mai 2011 este de 54 600 000 EUR.
   (2)   Suma de referință financiară pentru perioadele ulterioare destinată EUPOL AFGANISTAN se stabilește de către Consiliu.
   (3)   Toate cheltuielile sunt gestionate în conformitate cu normele și procedurile aplicabile bugetului general al Uniunii Europene.
   (4)   Șeful misiunii prezintă rapoarte complete Comisiei și este supravegheat de către aceasta cu privire la activitățile întreprinse în cadrul contractului său.
   (5)   Resortisanții statelor terțe sunt autorizați să participe la proceduri de ofertare pentru contracte. Sub rezerva aprobării Comisiei, șeful misiunii poate încheia acorduri tehnice cu comandamentul regional/țările-lider ale PRT și actorii internaționali desfășurați în Afganistan cu privire la punerea la dispoziție de echipamente, servicii și incinte pentru misiune, în special în cazul în care condițiile de securitate impun acest lucru.
   (6)   Regimul financiar respectă cerințele operaționale ale EUPOL AFGANISTAN, inclusiv compatibilitatea echipamentelor și interoperabilitatea echipelor sale și ține seama de desfășurarea personalului în cadrul comandamentelor regionale și al PRT-urilor.
   (7)   Cheltuielile sunt eligibile la data adoptării prezentei decizii.
   Articolul 14
   Comunicarea de informații clasificate
   (1)   ÎR este autorizat să comunice NATO/ISAF informații și documente clasificate ale UE întocmite pentru misiune, în conformitate cu normele de securitate ale Consiliului. În acest scop se încheie acorduri tehnice la nivel local.
   (2)   ÎR este autorizat să comunice statelor terțe asociate la prezenta decizie, după caz și în conformitate cu necesitățile misiunii, informații și documente clasificate ale UE până la nivelul „CONFIDENTIEL UE”, întocmite pentru misiune, în conformitate cu normele de securitate ale Consiliului.
   (3)   ÎR este autorizat să comunice către UNAMA, după caz și în conformitate cu necesitățile operaționale ale misiunii, informații și documente clasificate ale UE până la nivelul „RESTREINT UE”, întocmite pentru misiune, în conformitate cu normele de securitate ale Consiliului. În acest scop, se adoptă acorduri la nivel local.
   (4)   În caz de necesitate operațională precisă și imediată, ÎR este de asemenea autorizat să comunice statului gazdă informații și documente clasificate ale UE până la nivelul „RESTREINT UE”, întocmite pentru misiune, în conformitate cu normele de securitate ale Consiliului. În toate celelalte cazuri, astfel de informații și documente se comunică statului gazdă în conformitate cu procedurile de cooperare între statul-gazdă și Uniune.
   (5)   ÎR este autorizat să comunice statelor terțe asociate la prezenta decizie documente neclasificate ale UE legate de deliberările Consiliului referitoare la misiune și care sunt supuse obligației de păstrare a secretului profesional în temeiul articolului 6 alineatul (1) din regulamentul de procedură al Consiliului (3).
   Articolul 15
   Supraveghere
   Se activează celula de supraveghere pentru misiunea EUPOL AFGANISTAN
   Articolul 16
   Revizuire
   (1)   Prezenta decizie se revizuiește o dată la șase luni în vederea adaptării dimensiunii și domeniului de aplicare ale misiunii în funcție de necesități.
   (2)   Prezenta decizie se revizuiește, cu cel puțin trei luni înainte de expirarea sa, pentru a se stabili dacă este necesară continuarea misiunii.
   Articolul 17
   Intrarea în vigoare și durata
   Prezenta decizie intră în vigoare la data adoptării.
   Aceasta se aplică de la 31 mai 2010 până la 31 mai 2013.

      Adoptată la Bruxelles, 18 mai 2010.

            Pentru Consiliu

            Președintele

         E. SALGADO

      (1)  JO L 139, 31.5.2007, p. 33.

      (2)  JO L 101, 11.4.2001, p. 1.

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia 2007/274/JAI a Consiliului din 23 aprilie 2007 privind încheierea Acordului dintre Uniunea Europeană și Guvernul Statelor Unite ale Americii privind securitatea informațiilor clasificate

text:
               3.5.2007

               RO

               Jurnalul Oficial al Uniunii Europene

               L 115/29

         DECIZIA 2007/274/JAI A CONSILIULUI
   din 23 aprilie 2007
   privind încheierea Acordului dintre Uniunea Europeană și Guvernul Statelor Unite ale Americii privind securitatea informațiilor clasificate
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolele 24 și 38,
   având în vedere recomandarea Președinției,
   întrucât:

               (1)

               La reuniunea din 27 și 28 noiembrie 2003, Consiliul a decis să autorizeze Președinția, asistată de Secretarul General/Înaltul Reprezentant, să deschidă negocieri în conformitate cu articolele 24 și 38 din Tratatul privind Uniunea Europeană cu anumite țări terțe, pentru ca Uniunea Europeană să încheie cu fiecare dintre acestea un acord privind procedurile de securitate pentru schimbul de informații clasificate.

               (2)

               Ca urmare a acestei autorizații de a deschide negocierile, Președinția, asistată de SG/ÎR, a negociat un acord cu Guvernul Statelor Unite ale Americii privind securitatea informațiilor clasificate.

               (3)

               Acordul ar trebui să fie aprobat,

         DECIDE:
   Articolul 1
   Prin prezenta se aprobă, în numele Uniunii Europene, Acordul dintre Uniunea Europeană și Guvernul Statelor Unite ale Americii privind securitatea informațiilor clasificate.
   Textul acordului se anexează la prezenta decizie.
   Articolul 2
   Prin prezenta, președintele Consiliului este autorizat să desemneze persoana împuternicită să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 23 aprilie 2007.

            Pentru Consiliu

            Președintele

         F.-W. STEINMEIER

    ---documentbreak---

               3.5.2007

               RO

               Jurnalul Oficial al Uniunii Europene

               L 115/30

         TRADUCERE
   ACORD
   între Uniunea Europeană și Guvernul Statelor Unite ale Americii privind securitatea informațiilor clasificate
   GUVERNUL STATELOR UNITE ALE AMERICII, denumit în continuare „GSU”
   și
   UNIUNEA EUROPEANĂ, denumită în continuare „UE”, denumite în continuare „părțile”,
   AVÂND ÎN VEDERE CĂ GSU și UE împărtășesc obiectivele de a-și consolida securitatea în toate privințele și de a le oferi cetățenilor lor un nivel înalt de siguranță într-o zonă de securitate;
   AVÂND ÎN VEDERE CĂ GSU și UE sunt de acord că ar trebui să se consulte și să coopereze pe probleme de interes comun referitoare la securitate;
   AVÂND ÎN VEDERE CĂ, în acest context, există așadar o nevoie permanentă de a schimba informații clasificate între GSU și UE;
   RECUNOSCÂND CĂ, pentru a realiza o consultare și o cooperare completă și eficientă, este posibil să fie necesar accesul la informații clasificate aparținând GSU și UE, precum și schimbul de informații clasificate dintre GSU și UE;
   FIIND CONȘTIENTE CĂ un astfel de acces la informații clasificate și schimbul acestora necesită măsuri corespunzătoare de securitate,
   CONVIN DUPĂ CUM URMEAZĂ:
   Articolul 1
   Domeniul de aplicare
   (1)   Prezentul acord se aplică informațiilor clasificate furnizate sau schimbate între părți.
   (2)   Fiecare parte protejează informațiile clasificate primite de la cealaltă parte, în special împotriva comunicării lor neautorizate, în conformitate cu termenii prevăzuți în prezentul acord și în conformitate cu actele cu putere de lege și normele administrative ale părților.
   Articolul 2
   Definiții
   (1)   În înțelesul prezentului acord, „UE” înseamnă Consiliul Uniunii Europene (denumit în continuare „Consiliul”), Secretarul General/Înaltul Reprezentant și Secretariatul General al Consiliului și Comisia Comunităților Europene (denumită în continuare „Comisia Europeană”).
   (2)   În înțelesul prezentului acord „informații clasificate” înseamnă informații și materiale reglementate de prezentul acord (i) a căror comunicare neautorizată ar putea genera diferite niveluri de prejudiu sau ar putea dăuna intereselor GSU sau ale UE, sau ale unuia sau mai multor state membre ale acesteia; (ii) care necesită protecție împotriva comunicării neautorizate în interesul securității GSU sau UE; și (iii) care poartă o clasificare de securitate atribuită de GSU sau de UE. Informațiile pot fi sub formă orală, vizuală, electronică, magnetică sau documentară sau sub formă materială, inclusiv echipament sau tehnologie.
   Articolul 3
   Clasificări de securitate
   (1)   Informațiile clasificate se marchează după cum urmează:

               (a)

               pentru GSU, informațiile clasificate se marchează TOP SECRET, SECRET sau CONFIDENTIAL.

               (b)

               pentru UE, informațiile clasificate se marchează TRÈS SECRET UE/EU TOP SECRET, SECRET UE, CONFIDENTIEL UE sau RESTREINT UE.

         (2)   Clasificările de securitate corespunzătoare sunt:

               În Uniunea Europeană

               În Statele Unite ale Americii

               TRÈS SECRET UE/EU TOP SECRET

               TOP SECRET

               SECRET UE

               SECRET

               CONFIDENTIEL UE

               CONFIDENTIAL

               RESTREINT UE

               (nu există echivalent SUA)

         (3)   Informațiile clasificate furnizate de o parte celeilalte părți sunt ștampilate, marcate sau denumite cu numele părții emitente. Informațiile clasificate furnizate de una dintre părți sunt protejate de partea destinatară într-o manieră cel puțin echivalentă cu cea practicată de partea emitentă.
   Articolul 4
   Protecția informațiilor clasificate
   (1)   Fiecare parte instituie un sistem de securitate și măsuri de securitate bazate pe principiile de bază și pe standardele minime de securitate prevăzute în legile și regulamentele în domeniu, pentru a asigura protecția informațiilor clasificate la un nivel similar. La cerere, fiecare parte pune la dispoziția celeilalte părți informații referitoare la standardele, procedurile și practicile sale de securitate, inclusiv formare, pentru a salvgarda informațiile clasificate.
   (2)   Partea destinatară acordă informațiilor clasificate primite de la partea emitentă un nivel de protecție cel puțin echivalent cu nivelul practicat de partea emitentă.
   (3)   Partea destinatară nu utilizează și nu permite utilizarea informațiilor clasificate în alt scop decât acela pentru care au fost furnizate fără aprobarea prealabilă, în scris, a părții emitente.
   (4)   Partea destinatară nu emite sau comunică informații clasificate fără aprobarea prealabilă, în scris, a părții emitente.
   (5)   Partea destinatară respectă eventualele limitări privind comunicarea ulterioară a informațiilor clasificate, în conformitate cu specificațiile părții emitente la momentul comunicării acestora.
   (6)   Partea destinatară asigură protecția corespunzătoare a drepturilor autorului informațiilor clasificate furnizate sau schimbate în baza prezentului acord, precum și a drepturilor de proprietate intelectuală, cum ar fi brevetele, drepturile de autor sau secretele comerciale.
   (7)   Nicio persoană nu are drept de acces la informațiile clasificate primite de la cealaltă parte doar în virtutea gradului, pe baza numirii sau a obținerii unei autorizații de securitate. Accesul la informațiile clasificate este acordat doar acelor persoane ale căror atribuții oficiale implică un astfel de acces și care, atunci când este necesar, au primit autorizația de securitate pentru personal necesară, în conformitate cu standardele impuse de către părți.
   (8)   Partea destinatară se asigură că toate persoanele care au acces la informațiile clasificate sunt informate cu privire la responsabilitățile lor de a proteja informațiile în conformitate cu actele cu putere de lege și normele administrative aplicabile.
   Articolul 5
   Autorizații de securitate pentru personal
   (1)   Părțile se asigură că toate persoanele care, în exercitarea atribuțiilor lor oficiale, necesită un drept de acces la informațiile clasificate CONFIDENTIEL UE sau CONFIDENTIAL furnizate sau schimbate în baza prezentului acord sau ale căror atribuții sau funcții le dau dreptul de a acorda accesul la respectivele informații clasificate au primit autorizația de securitate înainte de a le fi fost permis accesul la respectivele informații.
   (2)   Hotărârea unei părți de a acorda unei persoane o autorizație de securitate pentru personal se conformează intereselor de securitate ale acelei părți și se bazează pe toate informațiile disponibile care determină dacă loialitatea, integritatea și credibilitatea respectivei persoane sunt indiscutabile.
   (3)   Autorizațiile de securitate ale fiecărei părți se bazează pe o investigație derulată în suficient detaliu, astfel încât să se poată asigura faptul că criteriile menționate la alineatul (2) au fost îndeplinite de oricare dintre persoanele cărora urmează să le fie acordat accesul la informații clasificate. Pentru UE, Autoritatea Națională de Securitate (ANS) aparținând guvernului central al persoanei în cauză este autoritatea competentă responsabilă pentru investigațiile de securitate necesare a fi derulate cu privire la resortisanții săi.
   Articolul 6
   Transferul custodiei
   Partea emitentă asigură protecția adecvată a tuturor informațiilor clasificate până în momentul în care custodia asupra informațiilor este transferată părții destinatare. Partea destinatară asigură protecția adecvată a tuturor informațiilor clasificate care provin de la cealaltă parte, din momentul în care primește custodia asupra informațiilor transmise.
   Articolul 7
   Securitatea sediilor și a instituțiilor părților în care se păstrează informațiile clasificate
   În conformitate cu actele cu putere de lege și normele administrative aplicabile, fiecare parte asigură securitatea sediilor și a instituțiilor în care se păstrează informațiile clasificate transmise de către cealaltă parte și asigură luarea de măsuri de control și protecție a informațiilor pentru fiecare astfel de sediu sau instituție.
   Articolul 8
   Comunicarea de informații clasificate contractorilor
   (1)   Informațiile clasificate primite de la cealaltă parte pot fi furnizate unui contractor sau unui potențial contractor pe baza acordului prealabil, în scris, al părții emitente. Înaintea transmiterii sau a comunicării oricăror informații clasificate primite de la cealaltă parte unui contractor sau unui contractor potențial, partea destinatară se asigură că respectivul contractor sau contractor potențial, precum și sediul acestuia au capacitatea de a asigura protecția informațiilor și dețin autorizația potrivită.
   (2)   Prezentul articol nu se aplică personalului angajat de către Uniunea Europeană pe baza unui contract de muncă, nici celui angajat de Statele Unite pe baza unui contract de prestare de servicii în nume personal.
   Articolul 9
   Transmiterea
   (1)   Informațiile clasificate se transmit între părți prin intermediul unor canale stabilite de comun acord.
   În sensul prezentului acord:

               (a)

               în ceea ce privește UE, toate informațiile clasificate, în formă scrisă, se trimit la „Chief Registry Officer” al Consiliului Uniunii Europene. Toate aceste informații se transmit de către „Chief Registry Officer” al Consiliului statelor membre și Comisiei Europene, conform alineatului (3);

               (b)

               în ceea ce privește GSU, toate informațiile clasificate, în formă scrisă, se trimit, cu excepția unor dispoziții contrare, prin intermediul Misiunii Statelor Unite ale Americii pe lângă Uniunea Europeană, la următoarea adresă:

                           Mission of the United States of America to the European Union

                           Registry Officer

                           Rue Zinner 13

                           B-1000 Bruxelles

                     .

         (2)   Transmiterea în formă electronică a informațiilor până la nivelul CONFIDENTIAL/CONFIDENTIEL UE între GSU și UE și între UE și GSU se codifică în conformitate cu cerințele părții emitente, pe baza politicilor și a reglementărilor sale de securitate. Cerințele părții emitente trebuie îndeplinite la transmiterea, stocarea și prelucrarea informațiilor clasificate în rețelele interne ale părților.
   (3)   În mod excepțional, informațiile clasificate care provin de la una dintre părți și care sunt accesibile doar funcționarilor, organelor sau serviciilor părții respective care au competențe specifice pot fi, din motive operaționale, adresate și accesibile doar anumitor funcționari, organe sau servicii ale celeilalte părți special desemnați ca destinatari, pe baza competențelor lor și în conformitate cu principiul nevoii de a cunoaște. În ceea ce privește UE, astfel de informații sunt transmise prin intermediul „Chief Registry Officer” al Consiliului sau prin „Chief Registry Officer” al Directoratului pentru Securitate al Comisiei Europene, atunci când respectivele informații sunt adresate Comisiei Europene.
   Articolul 10
   Vizite la sediile și instituțiile părților
   Atunci când este necesar, părțile confirmă autorizațiile de securitate pentru personal prin canale convenite pe baza acordului reciproc pentru vizitele efectuate de reprezentanții unei părți la sediile și instituțiile celeilalte părți.
   Articolul 11
   Vizite de securitate reciproce
   Punerea în aplicare a condițiilor de securitate stabilite de prezentul acord poate fi verificată pe bază de vizite reciproce efectuate de către personalul de securitate al părților, în vederea evaluării eficacității măsurilor întreprinse în baza prezentului acord și a acordului de securitate tehnică ce urmează a fi instituit în baza articolului 13 în vederea protecției informațiilor clasificate furnizate sau schimbate între părți. În consecință, reprezentanților cu atribuții de securitate ai fiecărei părți, în urma unor consultări prealabile, li se poate permite vizitarea celeilalte părți și observarea procedurilor de punere în aplicare desfășurate de cealaltă parte. Partea gazdă asistă reprezentanții cu atribuții de securitate aflați în vizită pentru a stabili dacă informațiile clasificate primite de la partea vizitatoare sunt protejate corespunzător.
   Articolul 12
   Supravegherea
   (1)   Pentru GSU, secretarul de stat și secretarul pentru apărare, și directorul serviciilor de informații naționale supraveghează punerea în aplicare a prezentului acord.
   (2)   Pentru UE, Secretarul General al Consiliului și membrul Comisiei responsabil pe probleme de securitate supraveghează punerea în aplicare a prezentului acord.
   Articolul 13
   Măsuri tehnice de securitate
   (1)   Pentru a pune în aplicare prezentul acord, se instituie măsuri tehnice de securitate între cele trei autorități desemnate la alineatele (2)-(4) în vederea stabilirii standardelor de protecție reciprocă pentru informații clasificate furnizate sau schimbate între părți în baza prezentului acord.
   (2)   Departamentul de Stat al Statelor Unite, acționând în numele GSU și aflându-se sub autoritatea acestuia, are responsabilitatea de a elabora măsurile tehnice de securitate menționate la alineatul (1) pentru protecția și salvgardarea informațiilor clasificate furnizate GSU sau schimbate cu acesta în baza prezentului acord.
   (3)   Oficiul de securitate al Secretariatului General al Consiliului, sub conducerea și în numele secretarului general al Consiliului, acționând în numele Consiliului și sub autoritatea acestuia, are responsabilitatea de a elabora măsurile tehnice de securitate menționate la alineatul (1) pentru protecția și salvgardarea informațiilor clasificate furnizate Consiliului sau Secretariatului General al Consiliului sau schimbate cu acestea în baza prezentului acord.
   (4)   Directoratul pentru Securitate al Comisiei Europene, acționând sub autoritatea membrului Comisiei responsabil pe probleme de securitate, are responsabilitatea de a elabora măsurile tehnice de securitate menționate la alineatul (1) pentru protecția informațiilor clasificate furnizate Comisiei Europene sau schimbate cu aceasta conform prezentului acord.
   (5)   Pentru Uniunea Europeană, măsurile sunt supuse aprobării Comitetului de securitate al Consiliului.
   Articolul 14
   Reducerea nivelului de clasificare și declasificarea
   (1)   Părțile sunt de acord asupra faptului că nivelul de clasificare a informațiilor clasificate ar trebui redus de îndată ce respectivele informații nu mai necesită un grad superior de protecție sau că informațiile clasificate ar trebui să fie declasificate de îndată ce acestea nu mai necesită protecție împotriva comunicării neautorizate.
   (2)   Partea emitentă are deplina latitudine de a decide cu privire la reducerea nivelului de clasificare sau la declasificarea propriilor informații clasificate. Partea destinatară nu reduce nivelul de clasificare al securității și nici nu declasifică informațiile clasificate primite de la cealaltă parte, indiferent dacă documentul respectiv conține instrucțiuni de declasificare evidente, fără acordul prealabil scris al părții emitente.
   Articolul 15
   Pierderea sau compromiterea
   Partea emitentă este informată în momentul descoperirii oricărei pierderi sau compromiteri, dovedite sau suspectate, a informațiilor sale clasificate, iar partea destinatară inițiază o investigație pentru a determina circumstanțele. Rezultatele investigației și ale informațiilor privind măsurile luate pentru a preveni repetarea sunt trimise părții emitente. Autoritățile menționate la articolul 13 pot stabili proceduri în acest sens.
   Articolul 16
   Soluționarea diferendelor
   Eventualele diferende care apar între părți în baza sau în legătură cu prezentul acord se soluționează doar pe bază de consultări între părți.
   Articolul 17
   Cheltuielile
   Fiecare parte are responsabilitatea de a-și acoperi costurile rezultate din punerea în aplicare a prezentului acord.
   Articolul 18
   Capacitatea de protecție
   Înaintea furnizării sau a schimbului de informații clasificate dintre părți, autoritățile de securitate responsabile menționate la articolul 12 trebuie să convină că partea destinatară este capabilă să protejeze și să salvgardeze informațiile care fac obiectul prezentului acord într-o manieră consecventă cu măsurile tehnice de securitate care vor fi elaborate în conformitate cu articolul 13.
   Articolul 19
   Alte acorduri
   Nimic din conținutul prezentului acord nu modifică măsurile sau acordurile existente între părți sau acordurile dintre GSU și statele membre ale Uniunii Europene. Prezentul acord nu împiedică părțile să încheie alte acorduri în legătură cu furnizarea sau schimbul informațiilor clasificate care fac obiectul prezentului acord, sub rezerva compatibilității acestora cu obligațiile în baza prezentului acord.
   Articolul 20
   Intrarea în vigoare, modificarea și denunțarea
   (1)   Prezentul acord intră în vigoare la data ultimei semnături de către părți.
   (2)   Fiecare parte notifică cealaltă parte cu privire la eventualele schimbări ale actelor cu putere de lege și ale normelor sale administrative care ar putea afecta protecția informațiilor clasificate care fac obiectul prezentului acord. În astfel de cazuri, părțile se consultă în vederea modificării prezentului acord în conformitate cu alineatul (3), după caz.
   (3)   Modificările aduse prezentului acord se fac pe baza acordului reciproc, în scris, al părților.
   (4)   Oricare dintre părți poate denunța prezentul acord printr-o notificare trimisă celeilalte părți, în scris, cu 90 de zile înaintea intenției sale de a denunța acordul. Fără a aduce atingere denunțării prezentului acord, toate informațiile clasificate furnizate în temeiul prezentului acord continuă să fie protejate în conformitate cu prezentul acord. Părțile se consultă imediat cu privire la dispunerea respectivelor informații clasificate.

      DREPT CARE, subsemnații, pe deplin autorizați de către autoritățile lor respective, au semnat prezentul acord.
      Întocmit la Washington la treizeci aprilie 2007, în două exemplare, ambele în limba engleză.

            Pentru Uniunea Europeană

            Pentru Guvernul Statelor Unite ale Americii